*Projekts*

LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. . §)

Grozījumi Ministru kabineta 2020.gada 2.septembra noteikumos Nr.561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā”

*Izdoti saskaņā ar*[*Elektroenerģijas tirgus likuma*](https://likumi.lv/ta/id/108834-elektroenergijas-tirgus-likums)[*28. panta*](https://likumi.lv/ta/id/108834-elektroenergijas-tirgus-likums#p28)*otro daļu,*[*28.1 panta*](https://likumi.lv/ta/id/108834-elektroenergijas-tirgus-likums#p28.1)*otro daļu,* [*31.1 panta*](https://likumi.lv/ta/id/108834-elektroenergijas-tirgus-likums#p31.1)*devīto daļu,*[*31.2 panta*](https://likumi.lv/ta/id/108834-elektroenergijas-tirgus-likums#p31.2)*trešo un piekto daļu,*[*31.3 panta*](https://likumi.lv/ta/id/108834-elektroenergijas-tirgus-likums#p31.3)*trešo daļu,* [*31.4 panta*](https://likumi.lv/ta/id/108834-elektroenergijas-tirgus-likums#p31.1)*otro daļu un*[*31.5 panta*](https://likumi.lv/ta/id/108834-elektroenergijas-tirgus-likums#p31.3)*trešo daļu*

Izdarīt Ministru kabineta 2020. gada 2.septembra noteikumos Nr.561 “Noteikumi par elektroenerģijas ražošanu, uzraudzību un cenu noteikšanu, ražojot elektroenerģiju koģenerācijā” (Latvijas Vēstnesis, 2020, 175. nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar [Elektroenerģijas tirgus likuma](https://likumi.lv/ta/id/108834-elektroenergijas-tirgus-likums) [28. panta](https://likumi.lv/ta/id/108834-elektroenergijas-tirgus-likums#p28) otro daļu, [28.1 panta](https://likumi.lv/ta/id/108834-elektroenergijas-tirgus-likums#p28.1) otro daļu, [31.1 panta](https://likumi.lv/ta/id/108834-elektroenergijas-tirgus-likums#p31.1) devīto daļu, [31.2 panta](https://likumi.lv/ta/id/108834-elektroenergijas-tirgus-likums#p31.2) trešo un piekto daļu, [31.3 panta](https://likumi.lv/ta/id/108834-elektroenergijas-tirgus-likums#p31.3) trešo daļu, [31.4 panta](https://likumi.lv/ta/id/108834-elektroenergijas-tirgus-likums#p31.3) ceturto daļu" un [31.5 panta](https://likumi.lv/ta/id/108834-elektroenergijas-tirgus-likums#p31.3) trešo daļu".

2. Papildināt 1.punktu ar 1.13. un 1.14. apakšpunktu šādā redakcijā:

“1.13. kopējo kapitālieguldījumu iekšējās peļņas normas elektroenerģijas ražotāju pārkompensācijas novēršanai aprēķināšanas kārtību un nosacījumus;

1.14. koģenerācijas stacijas darbības vienotā tehnoloģiskā cikla principa piemērošanas nosacījumus un kārtību.”.

3. Papildināt 18. punktu aiz vārdiem “dāvināmas vai kā citādi atsavināmas" ar vārdiem un cipariem šādā redakcijā: ” izņemot šo noteikumu 49.4 punktā minētajā gadījumā”.

4. Papildināt 21.2. apakšpunktu aiz vārdiem “koģenerācijas iekārtās ir uzstādīti saražotās” ar vārdiem “un lietderīgi izmantotās”.

5. Papildināt 22.punktu aiz vārdiem “pieslēguma shēma“ ar vārdiem “ir sagatavota saskaņā ar vienotā tehnoloģiskā cikla principu, un tā”.

6. Papildināt 23. punktu aiz vārdiem “iekārtas un ierīces" ar vārdiem: ”atbilstoši vienotā tehnoloģiskā cikla principam” un aizstāt skaitli “21.” ar skaitli “21.1.”.

7. Papildināt noteikumus ar 23.1 punktu šādā redakcijā:

“23.1 Elektrostacijas siltumapgādes shēmā komersants norāda vienotā tehnoloģiskā ciklā ietilpstošās iekārtas un ierīces, šo noteikumu 21.2.apakšpunktā minētos uzskaites mēraparātus vai mēraparātu sistēmas un norāda elektrostacijas robežas. Elektrostacijas kurināmā padeves shēmā komersants norāda visas vienotā tehnoloģiskā ciklā ietilpstošās iekārtas un ierīces, šo noteikumu 21.3. un 21.5.apakšpunktā minētos uzskaites mēraparātus vai mērlīdzekļu sistēmas un norāda elektrostacijas robežas”.

8. Papildināt noteikumus ar 25.1 un 25.2 punktu šādā redakcijā:

“25.1 Ja komersanta sniegtie dati atbilstoši biroja aprēķiniem pirmšķietami rada aizdomas par to, ka elektroenerģijas pašpatēriņa apjoms ir mazāks, nekā attiecīgajai tehnoloģijai iespējams, birojs trīs darbdienu laikā no fakta konstatēšanas pieņem lēmumu apturēt valsts atbalsta izmaksu par iepirkto elektroenerģiju par periodu no lēmuma spēkā stāšanās dienas līdz šo noteikumu 25.2 punktā minētā lēmuma pieņemšanai.

25.2 Lai atjaunotu ar šo noteikumu 25.1 punktu apturēto valsts atbalsta izmaksu, komersants pierāda, ka koģenerācijas stacijā saražotās elektroenerģijas izlietošana tiek nodrošināta atbilstoši šo noteikumu 25. punktā noteiktajam nosacījumam. Birojs pārliecinās par to, vai komersanta sniegtā informācija pierāda atbilstību šo noteikumu 25. punktā noteiktajam nosacījumam un:

 25.2 1. konstatējot, ka koģenerācijas stacijā saražotās elektroenerģijas izlietošana tiek nodrošināta atbilstoši šo noteikumu 25. punktā noteiktajam nosacījumam, pieņem lēmumu par saskaņā ar šo noteikumu 25.1 punktu apturētā valsts atbalsta izmaksas atsākšanu. Publiskais tirgotājs apturētā valsts atbalsta izmaksu veic 10 kalendāro dienu laikā pēc biroja lēmuma par apturētā valsts atbalsta izmaksas atsākšanu spēkā stāšanās;

25.2 2. konstatējot, ka koģenerācijas stacijā saražotās elektroenerģijas izlietošana netiek nodrošināta atbilstoši šo noteikumu 25. punktā noteiktajam nosacījumam, birojs pieņem lēmumu par obligātā iepirkuma tiesību atcelšanu atbilstoši šo noteikumu 48.8. apakšpunktam.”.

9. Aizstāt noteikumu 39. punktā vārdus “obligātā iepirkuma ietvaros pārdotās” ar vārdiem “tīklā nodotās”.

10. Papildināt noteikumus ar 46.1 un 46.2 punktu šādā redakcijā:

“46.1 Ja komersants nav nodrošinājis biroja pārstāvjiem iespēju veikt koģenerācijas stacijas pārbaudi, birojs nekavējoties pieņem lēmumu apturēt valsts atbalsta izmaksu par iepirkto elektroenerģiju vai garantēto maksu par koģenerācijas stacijā uzstādīto elektrisko jaudu par periodu no lēmuma spēkā stāšanās dienas līdz šo noteikumu 46.2 1. lēmuma pieņemšanai vai līdz Birojs ir pārliecinājies, ka 46.2 2. apakšpunktā minētais pārkāpums ir novērsts.

46.2 Pēc šo noteikumu 46.3. vai 46.4. apakšpunktā minētās atkārtotās pārbaudes veikšanas atkarībā no šo noteikumu 46.7. apakšpunktā minētā pārbaudes aktā konstatētā Birojs veic vienu no šādām darbībām:

46.2 1. ja Birojs guvis pārliecību ka koģenerācijas stacijas darbībā tiek nodrošinātas šajos noteikumos un Elektroenerģijas tirgus likumā noteiktās prasības, pieņem lēmumu par saskaņā ar šo noteikumu 46.1 punktu apturētā valsts atbalsta izmaksas atsākšanu. Publiskais tirgotājs apturētā valsts atbalsta izmaksu veic 10 kalendāro dienu laikā pēc biroja lēmuma par apturētā valsts atbalsta izmaksas atsākšanu spēkā stāšanās;

46.2 2. ja Birojs koģenerācijas stacijas darbībā konstatējis šo noteikumu vai Elektroenerģijas tirgus likuma pārkāpumus, tas izsaka brīdinājumu vai pieņem lēmumu atbilstoši šajos noteikumos noteiktajam.

46.3 Gadījumā, kad birojs pēc šo noteikumu 46.3. vai 46.4. apakšpunktā minētās atkārtotās pārbaudes veikšanas izteicis brīdinājumu, publiskais tirgotājs apturētā valsts atbalsta izmaksu veic 10 kalendāro dienu laikā pēc tam, kad birojs publiskajam tirgotājam apliecinājis, ka pārkāpums, par kuru izteikts brīdinājums, ir novērsts”

11. Svītrot 47.1. apakšpunktu un 51. punktu.

12. Izteikt 47.4. apakšpunktu šādā redakcijā:

“47.4. koģenerācijas stacija neatbilst normatīvajiem aktiem, kas nosaka prasības koģenerācijas staciju darbībai enerģētikas jomā, vai konstatēta tāda šo noteikumu prasības neatbilstība, par kuru nav noteikta brīdinājuma izteikšana vai lēmumu pieņemšana saskaņā ar kādu citu šo noteikumu punktu, ja šī neatbilstība var ietekmēt izmaksājamā atbalsta apmēru”.

13. Izteikt 48.7. apakšpunktu šādā redakcijā:

“48.7. ja birojs konstatē, ka komersanta iesniegtā šo noteikumu [74. punktā](https://likumi.lv/ta/id/317216#p74) minētā informācija, ko komersants iesniedz publiskajam tirgotājam, vai šo noteikumu [32. punktā](https://likumi.lv/ta/id/317216#p32) minētajā gada pārskatā minētā informācija neatbilst faktiskajai situācijai un šāda minētās informācijas neatbilstība ietekmējusi izmaksājamā atbalsta apmēru, tādējādi publiskais tirgotājs iepircis elektroenerģiju obligātā iepirkuma ietvaros par lielāku cenu, nekā pienāktos”.

14. Papildināt noteikumus ar 48.9 apakšpunktu šādā redakcijā:

“48.9. koģenerācijas stacija atbilstoši šo noteikumu [39. punktam](https://likumi.lv/ta/id/317216#p39) veiktajam izvērtējumam neatbilst šo noteikumu [8.](https://likumi.lv/ta/id/317216#p8)vai [13. punktā](https://likumi.lv/ta/id/317216#p13) minētajiem kritērijiem.”.

15. Papildināt 49. punktu aiz vārdiem “lietderīgu siltumenerģijas izmantošanu” ar vārdiem "atbilstoši vienotā tehnoloģiskā cikla principam”.

16. Svītrot 55.punktā vārdus un ciparu “komersants neiesniedz šo noteikumu 51. punktā minēto pārskatu vai tajā norādītie dati liecina, ka koģenerācijas stacija attiecīgajā pārskata periodā nav atbildusi noteiktajiem kritērijiem, vai”.

17. Papildināt noteikumus ar 49.1, 49.2, 49.3, 49.4, 49.5 un 49.6 punktu šādā redakcijā:

“49.1 Birojs, konstatējot, ka vairākas elektrostacijas, attiecībā uz kurām komersantam vai komersantiem ir spēkā esošas obligātā iepirkuma vai garantētās maksas tiesības, atbilstoši vienotā tehnoloģiskā cikla principam ir uzskatāmas par vienu elektrostaciju,10 darbdienu laikā no fakta konstatēšanas pieņem lēmumu apturēt valsts atbalstu par iepirkto elektroenerģiju vai garantēto maksu par elektrostacijā uzstādīto elektrisko jaudu par periodu no lēmuma spēkā stāšanās dienas līdz šo noteikumu 49.2 1. apakšpunktā vai 49.3 punktā minētā lēmuma pieņemšanai.

49.2 Ja komersants iesniedz birojā dokumentus, kas pierāda, ka elektrostacijā tiek ievērots vienotā tehnoloģiskā cikla princips, kā arī šo noteikumu 25.punktā minēto principiālo elektrisko pieslēgumu shēmu, birojs pārliecinās par elektrostacijas atbilstību vienotā tehnoloģiskā cikla principam un mēneša laikā:

 49.2 1. konstatējot, ka neatbilstība vienotā tehnoloģiskā cikla principam ir novērsta, pieņem lēmumu par saskaņā ar šo noteikumu 49.1 punktu apturētā valsts atbalsta atsākšanu. Publiskais tirgotājs apturēto valsts atbalstu atsāk no biroja lēmuma par apturētā valsts atbalsta atsākšanu spēkā stāšanās dienas vai, ja neatbilstības novēršanai elektrostacijas tikušas apvienotas atbilstoši šo noteikumu 49.5 punktam, no šo noteikumu 49.5 punktā minēto lēmuma grozījumu spēkā stāšanās dienas;

49.2 2. konstatējot, ka neatbilstība vienotā tehnoloģiskā cikla principam nav novērsta, par to informē komersantu, saskaņā ar šo noteikumu 49.1 punktu apturēto valsts atbalstu neatsākot.

49.3 Ja komersants sešu mēnešu laikā birojam neiesniedz dokumentus, kas pierāda, ka ir novērsta neatbilstība, dēļ kuras pieņemts šo noteikumu 49.1 punktā minētais lēmums, birojs pieņem lēmumu par obligātā iepirkuma vai garantētās maksas tiesību atcelšanu.

49.4 Lai novērstu šo noteikumu 49.1 punktā minēto neatbilstību vienotā tehnoloģiskā cikla principam, komersanti ir tiesīgi veikt elektrostaciju un komersantu apvienošanu un nodot obligātā iepirkuma tiesības vai garantētās maksas tiesības vienam no apvienojamajiem komersantiem, visu apvienojamo elektrostaciju šo noteikumu 2.2. apakšpunktā minētajā lēmumā norādītās elektroenerģijas, kas iepērkama obligātā iepirkuma ietvaros, apjomu un jaudas, par kuru tiek maksāta garantēta maksa, apjomu pieskaitot tai elektrostacijai, kurai no visām apvienotajām ir visilgākais atlikušais valsts atbalsta termiņš (turpmāk – apvienojošā elektrostacija).

49.5 Komersants, kurš ir apvienojošās elektrostacijas īpašnieks, iesniedz birojam dokumentus, kas pierāda apvienošanu, un šo noteikumu 23.punktā minēto elektrostacijas principiālo elektriskā pieslēguma shēmu. Birojs pēc elektrostaciju apvienošanas veic grozījumus šo noteikumu 2.2.apakšpunktā minētajā lēmumā, kas pieņemts attiecībā uz apvienojošo elektrostaciju, nosakot kopējo uzstādīto elektrisko jaudu vai obligātā iepirkuma ietvaros iepērkamās elektroenerģijas apjomu, termiņus, obligātā iepirkuma ietvaros iepērkamās elektroenerģijas aprēķinam piemērojamos pieslēguma vietu sistēmas operatora tīkliem mērījumu punktus, kā arī visu minēto lielumu izmaiņas atlikušajā atbalsta periodā atbilstoši apvienotajām elektrostacijām piešķirtajām obligātā iepirkuma vai garantētās maksas tiesībām. Birojs vienlaikus atceļ tos šo noteikumu 2.2.apakšpunktā minētos lēmumus, kas pieņemti attiecībā uz tām elektrostacijām, kas pēc apvienošanas vairs nepastāv kā atsevišķas elektrostacijas.

49.6 Ja šajos noteikumos 49.1 punktā minēto neatbilstību birojs konstatējis attiecībā uz 49.5 punktā minēto komersantu, kuram nodotas tiesības un kurš apvieno elektrostaciju, kuras darbību reglamentē šie noteikumi, un elektrostaciju, kuras darbību reglamentē Ministru kabineta 2020.gada 2.septembra noteikumi Nr.560 “Noteikumi par elektroenerģijas ražošanu, izmantojot atjaunojamos energoresursus, kā arī par cenu noteikšanas kārtību un uzraudzību”, tā turpmākai darbībai no šo noteikumu 49.5 punktā minēto lēmuma grozījumu spēkā stāšanās brīža tiek piemēroti šie noteikumi.”.

18. Svītrot 51.punktu.

19. Izteikt 53. punktu šādā redakcijā:

“53. Ja birojs konstatējis šo noteikumu 47.3. apakšpunktā minēto pārkāpumu, birojs nekavējoties pieņem lēmumu apturēt valsts atbalstu par iepirkto elektroenerģiju vai garantēto maksu par koģenerācijas stacijā uzstādīto elektrisko jaudu par periodu no dienas, kad beidzies koģenerācijas stacijā uzstādītās mēraparātu vai mērlīdzekļu sistēmas kalibrācijas vai verifikācijas termiņš līdz šo noteikumu 53.1. vai 53.2. apakšpunktā minētā lēmuma pieņemšanai, kā arī lēmumu par nepamatoti izmaksātā valsts atbalsta atmaksāšanu. Mēneša laikā pēc šo noteikumu 47.3. apakšpunktā minētā brīdinājuma paziņošanas komersants, kam ir obligātā iepirkuma tiesības vai garantētās maksas tiesības, nodrošina koģenerācijas stacijas un komersanta atbilstību attiecīgajiem kritērijiem un iesniedz birojā attiecīgu apliecinājumu. Ja mērierīces verifikāciju veic citas Eiropas Savienības dalībvalsts vai Eiropas Ekonomikas zonas valsts akreditēta mērīšanas līdzekļu atbilstības novērtēšanas institūcija un komersants iesniedzis birojā attiecīgu mērīšanas līdzekļu atbilstības novērtēšanas institūcijas apliecinājumu ar termiņu, kurā tiks veikta mērierīces verifikācija, verifikācijas termiņš var tikt pagarināts līdz šim termiņam, bet ne ilgāk kā līdz trim mēnešiem no brīdinājuma paziņošanas dienas. Pēc attiecīgā apliecinājuma saņemšanas Birojs pārliecinās, ka koģenerācijas stacijā uzstādītās mēraparātu vai mērlīdzekļu sistēmas kalibrācija vai verifikācija ir veikta atbilstoši normatīvajos aktos noteiktajam un:

 53.1. konstatējot, ka koģenerācijas stacijā uzstādītās mēraparātu vai mērlīdzekļu sistēmas kalibrācija vai verifikācija ir atbilstoša normatīvo aktu prasībām un komersants ir atmaksājis publiskajam tirgotājam nepamatoti izmaksāto valsts atbalstu par periodu no dienas, kad beidzies koģenerācijas stacijā uzstādītās mēraparātu vai mērlīdzekļu sistēmas kalibrācijas vai verifikācijas termiņš, pieņem lēmumu par saskaņā ar šo noteikumu 53.punktu apturētā valsts atbalsta atsākšanu. Publiskais tirgotājs apturēto valsts atbalstu atsāk no biroja lēmuma par apturētā valsts atbalsta atsākšanu spēkā stāšanās dienas;

53.2. konstatējot, ka koģenerācijas stacijā uzstādītās mēraparātu vai mērlīdzekļu sistēmas kalibrācija vai verifikācija joprojām neatbilst normatīvo aktu prasībām vai, ja komersants šo noteikumu 53.punktā noteiktajā termiņā nav sniedzis apliecinājumu par šo noteikumu 47.3. apakšpunktā minētā pārkāpuma novēršanu, birojs pieņem lēmumu par obligātā iepirkuma tiesību atcelšanu.”.

20. Svītrot 55. punktā vārdus “komersants neiesniedz šo noteikumu [51. punktā](https://likumi.lv/ta/id/317216#p51) minēto pārskatu vai tajā norādītie dati liecina, ka koģenerācijas stacija attiecīgajā pārskata periodā nav atbildusi noteiktajiem kritērijiem, vai”.

21. Papildināt noteikumus ar 80.1 punktu šādā redakcijā:

“80.1 Ja birojs konstatē, ka koģenerācijas stacija ir turpinājusi saņemt valsts atbalstu pēc koģenerācijas stacijas pamatlīdzekļu pilnam nolietojumam saskaņā ar normatīvajiem aktiem par grāmatvedības prasībām, tas pieņem šo noteikumu 87. punktā minēto lēmumu, nelikumīgi saņemto valsts atbalstu skaitot no dienas, kad iestājies koģenerācijas stacijas pamatlīdzekļu pilns nolietojums.”.

22. Papildināt V.nodaļu ar 81.1 punktu šādā redakcijā:

“81.1 Elektroenerģijas daudzumu, kas elektrostacijā saražots un nodots sistēmas operatora tīklā periodā, kurā ārtraucams iepirkt par OI cenu.urETL PN 52.punktticis apturēts valsts atbalsts, komersants pārdod publiskajam tirgotājam par vienošanās cenu..”.

23. Papildināt noteikumus ar V.1 nodaļu šādā redakcijā:

“**V.1 Koģenerācijas stacijas kopējā kapitālieguldījuma iekšējās peļņas normas noteikšana pārkompensācijas izvērtēšanai un novēršanai**

81.2 Birojs veic aprēķinu par koģenerācijas stacijas kopējo kapitālieguldījumu iekšējo peļņas normu visam atbalsta periodam. Birojs nosaka cenas diferencēšanas koeficientu pārkompensācijas novēršanai saskaņā ar šo noteikumu 81.11 punktu un pieņem lēmumu, ar kuru nosaka šo noteikumu [67.](https://m.likumi.lv/ta/id/189260#p53) punktā minētajās formulās izmantojamo cenas diferencēšanas koeficientu pārkompensācijas novēršanai *s*. Lēmumā nosaka tā piemērošanas sākuma datumu.

81.3 Birojs, veicot koģenerācijas stacijas kopējo kapitālieguldījumu iekšējās peļņas normas aprēķinu, var piesaistīt ārējo ekspertu.

81.4 Birojs koģenerācijas stacijas kopējo kapitālieguldījumu iekšējās peļņas normas pārrēķinu visam atbalsta periodam un cenas diferencēšanas koeficienta pārkompensācijas novēršanai *s* aprēķinu veic pēc nepieciešamības, kā arī šādos gadījumos:

81.4 1.  trīs mēnešu laikā no brīža, kad konstatētas koģenerācijas stacijas uzstādītās elektriskās vai siltuma jaudas izmaiņas, tostarp īstenojot šo noteikumu 49.4 punktā minēto apvienošanu;

81.4 2.  sešu mēnešu laikā no brīža, kad pārskatītas un mainītas šo noteikumu 8. pielikumā minētās vērtības;

81.4 3. vienu gadu pirms obligātā iepirkuma tiesību vai garantētās maksas tiesību beigu datuma;

81.4 4. viena mēneša laikā no brīža, kad komersantam ir beigušās obligātā iepirkuma tiesības vai garantētās maksas tiesības;

81.4 5.  viena mēneša laikā no brīža, kad komersants saskaņā ar šo noteikumu 19. punktu ir iesniedzis iesniegumu par atteikšanos no obligātā iepirkuma tiesībām vai garantētās maksas tiesībām vai no brīža, kad pieņemts lēmums par obligātā iepirkuma tiesību vai garantētās maksas tiesību atcelšanu pirms obligātā iepirkuma tiesību vai garantētās maksas tiesību beigu datuma;

81.4 6. triju mēnešu laikā no brīža, kad saņemts šo noteikumu 81.5 punktā minētais iesniegums.

81.5 Komersants ir tiesīgs lūgt biroju veikt šo noteikumu 81.4 punktā minētā aprēķina pārrēķinu ne agrāk kā 3 mēnešus pēc šo noteikumu 81.4 punktā minētā aprēķina veikšanas, iesniedzot birojā attiecīgu iesniegumu.

81.6 Birojs ir tiesīgs pieprasīt, lai komersants iesniedz informāciju un dokumentus, kas nepieciešami kopējo kapitālieguldījumu iekšējās peļņas normas aprēķina veikšanai. Komersantam ir pienākums 10 darbdienu laikā pēc biroja pieprasījuma saņemšanas iesniegt pieprasīto informāciju.

81.7 Ja komersants noteiktajā termiņā neiesniedz šo noteikumu 81.6 punktā minēto informāciju un dokumentus, izņemot šo noteikumu 81.9 3. apakšpunktā minēto gadījumu, vai komersanta iesniegtā informācija un dokumenti nav pilnīgi vai līdz tiesisku pierādījumu pakāpei nepierāda komersanta sniegtās ziņas, birojs pieņem lēmumu apturēt valsts atbalsta izmaksu par iepirkto elektroenerģiju vai garantēto maksu par koģenerācijas stacijā uzstādīto elektrisko jaudu. Publiskais tirgotājs nākamajā darbdienā pēc lēmuma spēkā stāšanās līdz jaunam biroja lēmumam, kas pieņemts saskaņā ar šo noteikumu 81.8 punktu, aptur valsts atbalsta izmaksu par iepirkto elektroenerģiju vai garantēto maksu par koģenerācijas stacijā uzstādīto elektrisko jaudu.

81.8 Ja komersants vēlas atjaunot valsts atbalsta izmaksu, kas apturēta saskaņā ar šo noteikumu 81.7 punktu, tas divu mēnešu laikā no atbalsta apturēšanas brīža iesniedz birojā šo noteikumu 81.6 punktā minēto informāciju un dokumentus. Birojs piecu darbdienu laikā pēc informācijas un dokumentu saņemšanas pieņem lēmumu par valsts atbalsta izmaksas atsākšanu ar nākamā kalendāra mēneša pirmo datumu pēc lēmuma spēkā stāšanās dienas. Ja komersants divu mēnešu laikā nesniedz pieprasīto informāciju un dokumentus, birojs pieņem lēmumu par komersantam piešķirto obligātā iepirkuma tiesību vai garantētās maksas tiesību atcelšanu.

81.9 Birojs koģenerācijas stacijas kopējo kapitālieguldījumu iekšējās peļņas normas aprēķinu veic šādā kārtībā:

81.9 1. aprēķinā izmanto šo noteikumu 8. pielikumā minētās formulas;

81.9 2. aprēķinā norāda koģenerācijas stacijas darbību raksturojošo rādītāju faktiskās vērtības gan ieņēmumu, gan izdevumu daļā, izņemot koģenerācijas stacijas ekspluatācijas izmaksu vērtības, ko nosaka atbilstoši šo noteikumu 8. pielikumā minētajām līmeņatzīmēm;

81.9 3. ja komersants par kādu koģenerācijas stacijas darbības periodu nevar iesniegt kurināmā cenas, siltumenerģijas ražošanas tarifa un koģenerācijas stacijā saražotās elektroenerģijas pārdošanas cenas faktiskās vērtības, aprēķinā par šo periodu, kas nav īsāks par vienu kalendāro mēnesi, izmanto šo noteikumu 8. pielikumā minētās līmeņatzīmes;

81.9 4 tīrās naudas plūsmas aprēķinā iekļauj tikai tās koģenerācijas stacijā veiktās faktiskās papildu investīcijas, kas veiktas, lai atbilstoši ražošanas tehnoloģijai nodrošinātu koģenerācijas stacijas tehnoloģiskās funkcijas vai palielinātu koģenerācijas stacijas elektrisko jaudu. Tīrās naudas plūsmas aprēķinā papildu investīciju apjomu (EUR) iekļauj gadā, kurā tās tikušas veiktas;

81.9 5. veicot aprēķinu nākotnes periodiem, darba stundu skaits jāpieņem atbilstoši iepriekšējo triju pilnu kalendāra gadu obligātā iepirkuma ietvaros nostrādāto darba stundu skaita vidējai vērtībai;

81.9 6. koģenerācijas stacijām, par kurām tiek maksāta garantēta maksa par koģenerācijas stacijā uzstādīto elektrisko jaudu, elektroenerģijas cena nākotnes periodiem jāpamato ar NASDAQ OMX biržas elektroenerģijas finanšu kontraktu cenu kotāciju Latvijas cenu apgabalam. Aprēķinos jāizmanto vidējās cenu kotācijas pēdējā mēneša laikā pirms aprēķinu iesniegšanas birojā;

81.9 7. aprēķinā izmanto koģenerācijas iekārtas lietderības koeficientu, kas norādīts iekārtas tehniskajā dokumentācijā vai, ja tāda nav pieejama, tad lietderības koeficientu dabasgāzes iekārtām nosaka 90%, bet biomasas un biogāzes iekārtām - 80%;

81.9 8. ja komersants saskaņā ar šo noteikumu 19. punktu ir atteicies no obligātā iepirkuma tiesībām vai garantētās maksas tiesībām, vai minētās tiesības komersantam ir atceltas pirms obligātā iepirkuma tiesību beigu datuma, koģenerācijas stacijas ieņēmumos ieskaita koģenerācijas stacijas pamatlīdzekļu atlikušo vērtību;

81.9 9. ja komersantam saskaņā ar šo noteikumu 81.8 punktu ir atjaunota valsts atbalsta izmaksa, aprēķinā iekļauj arī atbalstu, kas komersantam nav izmaksāts periodā, kad atbalsta izmaksa ir bijusi apturēta.

81.10  Ja atbilstoši šo noteikumu 81.2 punktā minētajam aprēķinam koģenerācijas stacijas kopējo kapitālieguldījumu iekšējā peļņas norma visam atbalsta periodam nepārsniedz 9 %, cenas diferencēšanas koeficients pārkompensācijas novēršanai ir viens.

81.11 Cenas diferencēšanas koeficientu pārkompensācijas novēršanai *s* nosaka, ievērojot šādus nosacījumus:

81.11 1. cenas diferencēšanas koeficientu pārkompensācijas novēršanai aprēķina ar pakāpeniskām iterācijām, izmantojot iekšējās peļņas normas aprēķinu, kas veikts visam atbalsta periodam saskaņā ar šo noteikumu [8.](https://m.likumi.lv/ta/id/207458#piel10) pielikumu;

81.11 2. cenas diferencēšanas koeficientu pārkompensācijas novēršanai *s* nosaka tādā līmenī, lai koģenerācijas stacijas kopējo kapitālieguldījumu iekšējā peļņas norma visam atbalsta periodam nepārsniedz 9 %, aprēķinot to katrai komersanta koģenerācijas stacijai individuāli ar precizitāti līdz tūkstošdaļai;

81.11 3.  cenas diferencēšanas koeficientu pārkompensācijas novēršanai *s* nosaka, sākot ar nākamā pilnā kalendāra mēneša pirmo datumu pēc šo noteikumu 81.2 punktā minētā lēmuma spēkā stāšanās dienas.

81.12 Ja atbilstoši šo noteikumu 81.11 punktā minētajam aprēķinam noteiktais cenas diferencēšanas koeficients pārkompensācijas novēršanai *s* ir vienāds ar 0 un aprēķinātā koģenerācijas stacijas kopējo kapitālieguldījumu iekšējā peļņas norma atbalsta perioda beigās pārsniedz 9 %, birojs veic aprēķinu par atgūstamā valsts atbalsta apmēru un pieņem lēmumu par nelikumīgi saņemtā valsts atbalsta atgūšanu saskaņā ar šo noteikumu 87. punktu. Atgūstamā atbalsta apmērs tiek aprēķināts, aizstājot ieņēmumus no elektroenerģijas pārdošanas ar ikmēneša maksājumu, kas nodrošinātu, ka koģenerācijas stacijas kopējo kapitālieguldījumu iekšējā peļņas norma atbalsta perioda beigās nepārsniedz 9 %.”.

24. Izteikt noteikumu 86. punktu šādā redakcijā:

“86. Birojs šo noteikumu [34.](https://likumi.lv/ta/id/317216#p34), 53., [54.](https://likumi.lv/ta/id/317216#p54), [55.](https://likumi.lv/ta/id/317216#p55), [56.](https://likumi.lv/ta/id/317216#p56)vai [61. punktā](https://likumi.lv/ta/id/317216#p61), 46.5., 48.1., 48.4., 48.5., 48.6., 48.7. vai 48.8. apakšpunktā minētajos gadījumos nekavējoties pieņem lēmumu par pienākumu mēneša laikā atmaksāt publiskajam tirgotājam saņemto nepamatoto valsts atbalstu:

86.1. šo noteikumu 34., 53., 55., 56. vai [61. punktā](https://likumi.lv/ta/id/317216#p61), 46.5. vai 48.1., 48.4., 48.5., 48.6., 48.7., 48.8. apakšpunktā minētajā gadījumā – valsts atbalstu, ko publiskais tirgotājs izmaksājis par visu periodu kopš komersants valsts atbalstu saņēmis nepamatoti;

86.2. šo noteikumu [54. punktā](https://likumi.lv/ta/id/317216#p54) minētajā gadījumā – valsts atbalstu, ko publiskais tirgotājs izmaksājis par periodu kopš pēdējā brīdinājuma paziņošanas komersantam vai gadījumā, ja konstatējams, ka valsts atbalsts nepamatoti saņemts arī pirms pēdējā brīdinājuma paziņošanas komersantam - valsts atbalstu, ko publiskais tirgotājs izmaksājis par visu periodu kopš komersants valsts atbalstu saņēmis nepamatoti.”.

25. Papildināt noteikumus ar jaunu 87.1 punktu šādā redakcijā:

“87.1 Saņemtais atbalsts uzskatāms par nelikumīgu valsts atbalstu arī, ja:

87.1 1. nav ievērots šo noteikumu 80. punktā noteiktais nosacījums;

87.1 2. nav nodrošinātas šo noteikumu 8. vai 13. punktā minētās prasības.“

26. Papildināt noteikumus ar 98. un 99. punktu šādā redakcijā:

“98. Komersants divu mēnešu laikā pēc šo noteikumu spēkā stāšanās dienas iesniedz birojā šādu informāciju un dokumentus kopējo kapitālieguldījumu iekšējās peļņas normas aprēķina veikšanai:

98.1. koģenerācijas stacijā veikto investīciju faktiskos datus par visu atbalsta periodu un dokumentus, kas līdz tiesisku pierādījumu ticamības pakāpei to apliecina;

98.2. koģenerācijas stacijas ieņēmumu un izdevumu faktiskos datus par visu atbalsta periodu, izņemot koģenerācijas stacijas ekspluatācijas izmaksu datus. Ja komersants par kādu periodu nevar iesniegt kurināmā cenas, siltumenerģijas ražošanas tarifa un koģenerācijas stacijā saražotās elektroenerģijas pārdošanas cenas faktiskos datus, tas sniedz norādi, par kuriem periodiem šie dati nav pieejami;

98.3. citu informāciju un dokumentus, kas varētu būt nozīmīgi kopējo kapitālieguldījumu iekšējās peļņas normas aprēķina veikšanā.

99. Ja komersants noteiktajā termiņā neiesniedz šo noteikumu 98. punktā minēto informāciju un dokumentus, birojs pieņem lēmumu par komersantam piešķirto obligātā iepirkuma tiesību vai garantētās maksas tiesību atcelšanu.”

27. Papildināt noteikumus ar 8. pielikumu (8. pielikums).

Ministru prezidents A. K. Kariņš

Ekonomikas ministrs J. Vitenbergs

Iesniedzējs:

Ekonomikas ministrs J.Vitenbergs

Vīza:

Valsts sekretārs E.Valantis

A. Strīķeris, 67013043

Alvils.Strikeris@em.gov.lv

A. Neimanis, 67013249

Aivars.Neimanis@em.gov.lv

A. Līckrastiņa, 67013029

Agnese.Lickrastina@em.gov.lv